Շնորհավորական ուղերձ

Սիրելի՛ Բյուրեղավան համայնքի բնակիչներ,  
Շնորհավորում եմ պետական տոնի՝ Սահմանադրության օրվա կապակցությամբ, այն մեր պետականության վավերագրերից է ու ինքնիշխան պետության հենասյունը: Սահմանադրությունն ամրագրում է այն իրողությունը, որ Հայաստանը ժողովրդավարական, սոցիալական և իրավական պետություն է: Այս վեհ արժեքների որդեգրումը պարտավորեցնում է մեզ ամենօրյա հետևողական աշխատանք տանել դրանք պահպանելու և ամրապնդելու ուղղությամբ: Մենք պետք է ապահովենք բոլորի հավասարությունը օրենքի առջև և հանդիսանանք սոցիալական արդարության երաշխավորը մեր երկրում, բարձրացնենք մեր քաղաքացիների իրավագիտակցությունը, որպեսզի յուրաքանչյուր ոք կարողանա պաշտպանել Սահմանադրության մեջ ամրագրված իր իրավունքներն ու օրինական շահերը:  
 Հարգանքներով՝ Հ. Բալասյան